Neuvoston päätös,

tehty 28 päivänä tammikuuta 2003,

Newcastlen tautiin liittyvistä suojatoimenpiteistä Amerikan yhdysvalloissa sekä poikkeuksen tekemisestä komission päätöksiin 94/984/EY, 96/482/EY, 97/221/EY, 2000/572/EY, 2000/585/EY, 2000/609/EY ja 2001/751/EY

(2003/67/EY)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen,

ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(1) ja erityisesti sen 22 artiklan 1 kohdan,

ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista 15 päivänä heinäkuuta 1991 annetun neuvoston direktiivin 91/496/ETY(2) ja erityisesti sen 18 artiklan 1 kohdan,

ottaa huomioon eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista 26 päivänä kesäkuuta 1991 annetun neuvoston direktiivin 91/494/ETY(3) ja erityisesti sen 11 artiklan 1 kohdan, 12 artiklan 2 kohdan, 14 artiklan 1 kohdan ja 14 a artiklan,

ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY(4) ja erityisesti sen 10 artiklan 3 kohdan,

ottaa huomioon komission ehdotuksen(5),

sekä katsoo seuraavaa:

(1) Amerikan yhdysvaltojen eläinlääkintäviranomaiset ovat vahvistaneet, että 1 päivän lokakuuta 2002 jälkeen Newcastlen tautia on havaittu siipikarjassa Kalifornian osavaltiossa ja 17 päivänä tammikuuta 2003 Nevadassa.

(2) Eläintaudeista ilmoittamisesta yhteisössä 21 päivänä joulukuuta 1982 annetussa neuvoston direktiivissä 82/894/ETY(6) luetellaan joitakin tarttuvia eläintauteja, kuten Newcastlen tauti, jotka voivat vaarantaa yhteisön eläinten terveydellisen aseman erityisesti sen vuoksi, että ne leviävät kaupan ja tuonnin yhteydessä.

(3) Direktiivien 97/78/EY ja 91/496/ETY säännösten mukaan olisi toteutettava toimenpiteitä, jos jonkin kolmannen maan alueella ilmenee tai leviää direktiivissä 82/894/ETY tarkoitettu tauti tai jokin muu tauti, ilmiö tai seikka, joka saattaa muodostaa vakavan uhan eläinten tai ihmisten terveydelle.

(4) Eläinten terveyttä koskevista vaatimuksista ja eläinlääkärintodistuksista tuoreen siipikarjanlihan tuonnissa tietyistä kolmansista maista 20 päivänä joulukuuta 1994 tehdyssä komission päätöksessä 94/984/EY(7), eläinten terveyttä koskevista vaatimuksista ja eläinlääkäritodistuksista elävän siipikarjan ja siitosmunien tuonnissa kolmansista maista, mukaan lukien kyseisen tuonnin jälkeiset eläinten terveyttä koskevat toimenpiteet lukuun ottamatta sileälastaisia lintulajeja ja niiden munia 12 päivänä heinäkuuta 1996 tehdyssä komission päätöksessä 96/482/EY(8), eläinten terveyttä ja kansanterveyttä koskevista vaatimuksista sekä eläinlääkärintodistuksista tarhatun tai luonnonvaraisen riistan lihan ja kaninlihan tuonnissa kolmansista maista 7 päivänä syyskuuta 2000 tehdyssä komission päätöksessä 2000/585/EY(9), eläinten terveyttä ja kansanterveyttä koskevista vaatimuksista sekä eläinlääkärintodistuksista tarhattujen sileälastaisten lintujen (ratitae) lihan tuonnissa 29 päivänä syyskuuta 2000 tehdyssä komission päätöksessä 2000/609/EY(10) ja eläinten terveyttä koskevista vaatimuksista ja eläinlääkärintodistuksista elävien sileälastaisten lintujen ja niiden siitosmunien tuonnissa kolmansista maista, mukaan lukien kyseisen tuonnin jälkeiset eläinten terveyttä koskevat toimenpiteet, 16 päivänä lokakuuta 2001 tehdyssä komission päätöksessä 2001/751/EY(11) edellytetään, että Amerikan yhdysvaltojen eläinlääkintäviranomaiset vahvistavat ennen elävän siipikarjan ja sen siitosmunien, elävien sileälastaisten lintujen ja niiden siitosmunien sekä siipikarjasta, sileälastaisista linnuista ja tarhatuista tai luonnonvaraisista riistalinnuista peräisin olevan tuoreen lihan lähettämistä, että Amerikan yhdysvallat on vapaa Newcastlen taudista. Amerikan yhdysvaltojen viranomaiset ovat näin ollen joutuneet keskeyttämään todistusten myöntämisen tautitapausten takia.

(5) Siipikarjanlihasta koostuvia tai sitä sisältäviä lihavalmisteita ja raakalihavalmisteita koskevista todistuksista säädetään lihavalmisteiden tuontiin kolmansista maista liittyvistä eläinten terveyttä koskevista edellytyksistä ja terveystodistusten malleista 28 päivänä helmikuuta 1997 tehdyssä päätöksessä 97/221/EY(12) sekä jauhelihan ja raakalihavalmisteiden tuonnissa kolmansista maista noudatettavista ihmisten ja eläinten terveyttä koskevista vaatimuksista 8 päivänä syyskuuta 2000 tehdyssä päätöksessä 2000/572/EY(13), ja niissä viitataan päätöksessä 94/984/EY vahvistettuihin tuoreeseen siipikarjanlihaan sovellettaviin eläinten terveyttä koskeviin vaatimuksiin.

(6) Amerikan yhdysvaltojen eläinlääkintäviranomaiset ovat ilmoittaneet komissiolle aluejakotoimenpiteistään kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Amerikan yhdysvaltojen välisen sopimuksen mukaisesti(14).

(7) Amerikan yhdysvaltojen alue voidaan jakaa osiin Euroopan yhteisöön suuntautuvaa elävän siipikarjan ja siipikarjan lihan vientiä varten.

(8) Luettelosta kolmansista maista, joista jäsenvaltiot sallivat lihavalmisteiden tuonnin, 28 päivänä helmikuuta 1997 tehdyssä komission päätöksessä 97/222/EY(15) vahvistetaan luettelo kolmansista maista, joista jäsenvaltiot voivat sallia lihavalmisteiden tuonnin, ja vahvistetaan lihavalmisteiden käsittelyjärjestelmät, joiden tarkoituksena on pienentää riskiä taudin kulkeutumisesta näiden tuotteiden välityksellä. Näille tuotteille tehtävä käsittely riippuu alkuperämaan terveydellisestä asemasta sen lajin osalta, josta liha on peräisin. Tästä syystä on syytä rajoittaa Amerikan yhdysvaltojen rajatuilta alueilta peräisin olevasta siipikarjanlihasta tehtyjen raakalihavalmisteiden tuonti tuotteisiin, jotka on käsitelty vähintään 70 celsiusasteen lämpötilassa.

(9) Eläinten rehun tai farmaseuttisten tai teknisten tuotteiden valmistuksessa käytettävät valvotusti määräpaikkaan tuotavat raaka-aineet voidaan rajata tämän päätöksen soveltamisalan ulkopuolelle niihin sovellettavien terveysvalvontatoimenpiteiden perusteella.

(10) Tämän päätöksen säännöksiä tarkastellaan uudelleen tautitilanteen kehityksen ja Amerikan yhdysvaltojen viranomaisilta saatavien lisätietojen perusteella.

(11) Elintarvikeketjua ja eläinten terveyttä käsittelevä pysyvä komitea ei ole antanut puoltavaa lausuntoa,

ON TEHNYT TÄMÄN PÄÄTÖKSEN:

1 artikla

1. Jäsenvaltiot sallivat elävän siipikarjan ja sen siitosmunien, elävien sileälastaisten lintujen ja niiden siitosmunien, siipikarjasta, sileälastaisista linnuista sekä tarhatuista ja luonnonvaraisista riistalinnuista saadun tuoreen lihan sekä edellä mainituista lajeista saadusta lihasta koostuvien tai tällaista lihaa sisältävien lihavalmisteiden ja raakalihavalmisteiden tuonnin Amerikan yhdysvalloista vain silloin, kun ne ovat peräisin tai tuodaan liitteessä määritellyltä Amerikan yhdysvaltojen alueelta.

2. Edellä 1 kohdassa tarkoitettujen tuotteiden, jotka ovat peräisin tai tuodaan Amerikan yhdysvaltojen muista osista, tuonti on kielletty.

2 artikla

Poiketen siitä, mitä 1 artiklan 2 kohdassa säädetään, jäsenvaltioiden on sallittava:

a) lihavalmisteiden tuonti, jos lihavalmisteeseen sisältyvälle siipikarjanlihalle, sileälastaisten lintujen lihalle ja tarhattujen ja luonnonvaraisten riistalintujen lihalle on tehty jokin päätöksen 97/222/EY liitteessä olevan IV osan B, C tai D kohdassa tarkoitetuista erikoiskäsittelyistä;

b) eläinten rehun tai farmaseuttisten tai teknisten tuotteiden valmistuksessa käytettäväksi raaka-aineeksi tarkoitetun siipikarjasta, sileälastaisista linnuista sekä tarhatuista ja luonnonvaraisista riistalinnuista saadun tuoreen lihan tuonti, jos kyseinen raaka-aine täyttää direktiivin 92/118/ETY liitteessä I olevan 10 luvun vaatimukset;

c) siipikarjasta, sileälastaisista linnuista sekä tarhatuista ja luonnonvaraisista riistalinnuista saadun tuoreen lihan sekä edellä mainittujen lajien lihasta koostuvien tai tällaista lihaa sisältävien lihavalmisteiden ja raakalihavalmisteiden tuonti, jos liha on peräisin ennen 1 päivää lokakuuta 2002 teurastetuista linnuista.

3 artikla

1. Poiketen komission päätöksistä 94/984/EY, 96/482/EY, 97/221/EY, 2000/572/EY, 2000/585/EY, 2000/609/EY ja 2001/751/EY, terveystodistuksiin, joista säädetään:

a) päätöksessä 94/984/EY Amerikan yhdysvalloista peräisin olevan tuoreen siipikarjanlihan osalta,

b) päätöksessä 96/482/EY Amerikan yhdysvalloista peräisin olevan siipikarjan ja sen siitosmunien osalta,

c) päätöksessä 97/221/EY Amerikan yhdysvalloista peräisin olevien tuotteiden osalta, jotka on valmistettu siipikarjan, sileälastaisten lintujen taikka tarhattujen tai luonnonvaraisten riistalintujen lihasta tai jotka sisältävät tällaista lihaa,

d) päätöksessä 2000/572/EY Amerikan yhdysvalloista peräisin olevien lihavalmisteiden osalta, jotka on valmistettu siipikarjan, sileälastaisten lintujen, tarhattujen ja luonnonvaraisten riistalintujen lihasta tai jotka sisältävät tällaista lihaa,

e) päätöksessä 2000/585/EY Amerikan yhdysvalloista peräisin olevan tuoreen tarhattujen ja luonnonvaraisten riistalintujen osalta,

f) päätöksessä 2000/609/EY Amerikan yhdysvalloista peräisin olevan tuoreen sileälastaisten lintujen lihan osalta, ja

g) päätöksessä 2001/751/EY Amerikan yhdysvalloista peräisin olevien elävien sileälastaisten lintujen ja niiden siitosmunien osalta,

lisätään sanonnat seuraavasti:

a) Tuore siipikarjanliha neuvoston päätöksen 2003/67/EY mukaisesti

b) Siipikarja tai sen siitosmunat neuvoston päätöksen 2003/67/EY mukaisesti

c) Lihasta valmistetut tuotteet neuvoston päätöksen 2003/67/EY mukaisesti

d) Lihavalmisteet neuvoston päätöksen 2003/67/EY mukaisesti

e) Tarhattujen/luonnonvaraisten (tarpeeton ylipyyhitään) riistalintujen tuore liha neuvoston päätöksen 2003/67/EY mukaisesti

f) Sileälastaisten lintujen tuore liha neuvoston päätöksen 2003/67/EY mukaisesti

g) Sileälastaiset linnut tai niiden siitosmunat neuvoston päätöksen 2003/67/EY mukaisesti

2. Jäsenvaltioiden on tarkistettava, että eläinten terveystodistuksiin, joissa todistetaan alueen olevan vapaa Newcastlen taudista, on merkitty aluekoodi "US-1".

4 artikla

Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on välittömästi huolehdittava toteutettujen toimenpiteiden julkistaminen ja niistä tiedottaminen.

Niiden on ilmoitettava tästä komissiolle välittömästi.

5 artikla

Tätä päätöstä tarkastellaan uudelleen sen mukaan, miten Newcastlen tautitilanne kehittyy Amerikan yhdysvalloissa.

6 artikla

Tämä päätös tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan sen voimaantulopäivästä 1 päivään kesäkuuta 2003.

7 artikla

Tämä päätös on osoitettu kaikille jäsenvaltioille.

Tehty Brysselissä 28 päivänä tammikuuta 2003.

Neuvoston puolesta

Puheenjohtaja

G. Drys

(1) EYVL L 24, 30.1.1998, s. 9.

(2) EYVL L 268, 24.9.1991, s. 56, direktiivi sellaisena kuin se on viimeksi muutettuna direktiivillä 96/43/EY (EYVL L 162, 1.7.1996, s. 1).

(3) EYVL L 268, 24.9.1991, s. 35, direktiivi sellaisena kuin se on viimeksi muutettuna direktiivillä 1999/89/EY (EYVL L 300, 23.11.1999, s. 17).

(4) EYVL L 62, 15.3.1993, s. 49, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2002/33/EY (EYVL C 315, 19.11.2002, s. 14).

(5) Ehdotus esitetty 17.1.2003 (ei vielä julkaistu virallisessa lehdessä).

(6) EYVL L 378, 31.12.1982, s. 58, direktiivi sellaisena kuin se on viimeksi muutettuna komission päätöksellä 2002/788/EY (EYVL L 274, 11.10.2002, s. 33).

(7) EYVL L 378, 31.12.1994, s. 11, päätös sellaisena kuin se on viimeksi muutettuna päätöksellä 2002/477/EY (EYVL L 164, 22.6.2002, s. 39).

(8) EYVL L 196, 7.8.1996, s. 13, päätös sellaisena kuin se on viimeksi muutettuna päätöksellä 2002/542/EY (EYVL L 176, 5.7.2002, s. 43).

(9) EYVL L 251, 6.10.2000, s. 1, päätös sellaisena kuin se on viimeksi muutettuna päätöksellä 2002/646/EY (EYVL L 211, 7.8.2002, s. 23).

(10) EYVL L 258, 12.10.2000, s. 49, päätös sellaisena kuin se on viimeksi muutettuna päätöksellä 2000/782/EY (EYVL L 309, 9.12.2000, s. 37).

(11) EYVL L 281, 25.10.2001, s. 24, päätös sellaisena kuin se on viimeksi muutettuna päätöksellä 2002/789/EY (EYVL L 274, 11.10.2002, s. 36).

(12) EYVL L 89, 4.4.1997, s. 32.

(13) EYVL L 240, 23.9.2000, s. 19.

(14) EYVL L 118, 21.4.1998, s. 3.

(15) EYVL L 89, 4.4.1997, s. 39, päätös sellaisena kuin se on viimeksi muutettuna päätöksellä 2002/464/EY (EYVL L 161, 19.6.2002, s. 16).

LIITE

US-1:

Amerikan yhdysvallat Kalifornian osavaltiota, Nevadaa ja Arizonaa lukuun ottamatta.